Ar taggara, neṣṣaweḍ nga taṣleḍt tasugnant i kra n yisental yesɛan aṭas n yinzan am (tmeṭṭut, d tegmat) daɣen neddem-d kra seg yisental nniḍen, nekkes-d tugniwin yemxalafen seg yal inzi, nufa-d kra n yizamulen yerzan isental umi nga taṣleḍt, nessegza-d asugnen yellan deg yal inzi, nufa-d tuget n tugniwin ttuɣalent-d seg yinzi ɣer wayeḍ, ṣṣenf n usugnen id dnekkes seg-sen d amazday acku inzan d usriden yezmer ugraw n yimdanen ad sɛun yiwet n tmuɣli, akked yimanay acku yal amdan yessugun deg wallaɣ-is, igem tikta-s s timmad-is.